FORU LEGE PROIEKTUA, zeinaren bidez baimena ematen baitzaio NAFARROAREN GARAPEN SOZIETATEA SL-Ri mailegu bat emateko SUNSUNDEGUI SA-ri

ZIOEN AZALPENA

Nafarroaren Garapen Sozietatea SL sozietate publikoak berariazko baimena eskatu dio Parlamentuari zenbait mailegu-eragiketa formalizatzeko Sunsundegui SA-rekin.

Nafarroako Ogasun Publikoari buruzko apirilaren 4ko 13/2007 Foru Legearen 82.ter artikuluaren 2. apartatuan –maiatzaren 16ko 10/2014 Foru Legeak emandako testuan–, Parlamentuaren berariazko baimena eskatzen da edozein pertsona fisiko edo juridiko maileguen onuradun izateko, zenbatekoa Nafarroako Aurrekontu Orokorrei buruzko Foru Legean ezarritako gehieneko arrisku biziaren ehuneko 5etik gorakoa denean. Gehieneko arrisku bizia entitate emailearen araberakoa izanen da, hau da, maileguak Nafarroako Foru Komunitateko Administrazioak edo haren menpeko entitateek emanak diren.

2024rako Nafarroako Aurrekontu Orokorrei buruzko martxoaren 13ko 2/2024 Foru Legeak, 24.5 artikuluan, 135.000.000 eurotan ezartzen du enpresa-erakunde publikoek, fundazio publikoek eta sozietate publikoek emandako maileguen gehieneko arrisku bizia, Nafarroako Ogasun Publikoari buruzko apirilaren 4ko 13/2007 Foru Legearen 82.ter artikuluan ezarritakoaren ondorioetarako. Zenbateko horren % 5ari dagokion kopurua 6.750.000 euro dira.

Nafarroaren Garapen Sozietatea SL-k 6.400.000 euroko mailegua emana dio Sunsundegui SA-ri, eta 2024an beste mailegu bat ematea aurreikusten du, 6.000.000 eurokoa gehienez. Beraz, gainditu eginen litzateke Nafarroako Ogasun Publikoari buruzko apirilaren 4ko 13/2007 Foru Legearen 82.ter artikuluko 2. apartatuan ezarritako muga. Horregatik, bidezkoa da artikulu horretan aurreikusitako baimena ematea.

**Artikulu bakarra. Mailegua baimentzea.**

Baimena ematen zaio Nafarroaren Garapen Sozietatea SL-ri gehienez ere 6.000.000 milioi euro arteko mailegu bat emateko, 2024an (eragiketa bakarrean edo batzuetan), Sunsundegui SA-ri.

**Azken xedapen bakarra. Indarra hartzea.**

Foru-lege honek Nafarroako Aldizkari Ofizialean argitaratu eta biharamunean hartuko du indarra.